Referat

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | 19.april 2023 |
| **Møtetid** | Kl 18.30 |
| **Møtested** | Kirkestallen, Trøgstad |

**Til stede:** Ellen Løchen Børresen, Terje Østby, Hanne Aksberg Krogh,

Wenche Mysen, Toril Aas, Sigmund Nakkim, Åshild Moen Arnesen, Anita Bergstrøm, Liv Serina Dale.

**Meldt forfall:** Even Enger

**Ord for kvelden og kaffeansvarlig: Terje**

**Generalforsamling for Menighetsbarnehagen.** Egen innkalling.

**Sak 23/23 Godkjenning av møtebok fra forrige møte og godkjenning av innkalling til dette møtet.**

Vedtak: Møtebok og innkalling er godkjent.

**Sak 24/23 Besøk av Menighetspedagog Anita**

Anita fortalte litt om sin 50% menighetspedagogstilling her i Trøgstad og Båstad. Hun delte ut årshjul og liste over trosopplæringstiltakene: Babysang, dåpssamtale og dåp, hente engel-samling (16 engler delt ut), krøllekveld (10 barn), 4-årsbok (7 barn), Kirkerottene (9 stk i målgruppa + 5 andre barn fra Trø/Bå), 6-årsklubb, 6-årsbok (Bibel – 16 barnebibler delt ut), Hurra for kirken (passivt tiltak), Tårnagenter, Amigosleir (for Indre Østfold-distriktet, 7 stk fra Trøgstad), Pilegrimsvandring (passiv), H.Ø.S.T (passiv), Kode B (passiv), Lys Våken (21 stk i mars-23), Fortsatt LysVåken – samarbeid med KRIK ka du trur i Eidsberg, Gledelig jul (passiv), Konfirmanter, Lederkurs, Beachparty, Ung jul, Ung messe.

 I tillegg arrangeres Småtrall annen hver mandag. Forslag fremover: Bytte ut Kode B og heller prøve kontinuerlig Tweens-klubb? Anita trives med å jobbe sammen med Elin, og er opptatt av relasjonsarbeid.

 Vedtak: Flott arbeid. Tas til orientering.

**Sak 25/23 Nominasjonslista for høstens Menighetsrådsvalg er klar.**

Menighetsrådet må godkjenne nominasjonslista. Den ligger nå ute på nettsida vår. Det er en person som har trukket seg, og lista blir oppdatert til følgende:

 1. Berit Movik Lo, f. 1958, Trøgstad

 2. David Simen Kjær Pedersen, f. 1992, Trøgstad

 3. Ellen Løchen Børresen, f. 1953, Trøgstad

 4. Cicilie Klethagen, f. 1984, Trøgstad

 5. Patrick Tveter Hegerstrøm, f. 1993, Trøgstad

 6. Inger Lise Kåen Haugen, f. 1955, Trøgstad

 7. Anita Berget, f. 1958, Båstad

 8. Tone Torp Andresen, f. 1974, Trøgstad

 9. Tormod Karlsen, f. 1956, Båstad

 Daglig leder redegjorde for supplerende nominasjon. Muligheten for supplerende nominasjon skal kunngjøres før 2. mai. Skjema 5.6, «Forslag til kandidat, supplerende nominasjon» skal brukes. Skriftlig bekreftelse fra kandidaten om at vedkommende er villig til å stille til valg må legges ved skjemaet, og fristen er 15. mai. Eventuelle kandidater må vedtas innen 20. mai av MR.

 Vedtak: Menighetsrådet vedtok nominasjonslista etter justeringer ble foretatt.

**Sak 26/23** **Arvesak**

Trøgstad og Båstad menighetsråd har fått en henvendelse angående en arvesak. Åshild gjør rede for saken i møtet.

**Forslag til vedtak:** Trøgstad og Båstad menighetsråd ønsker ikke å gå videre med saken.

**Sak 27/23 Årets Gullkonfirmanter.**

Vi har fått utskrift fra kirkebøkene, med navn på konfirmantene i 1973. Det skal velges en komite til å forberede Konfirmantjubileet. Dagen er fastsatt, det blir søndag 8.oktober i Båstad kirke.

Vedtak: Fra menighetsrådet stiller Liv Serina og Terje til komiteen. Liv Serina spør ytterligere to personer fra kullet om å være med i komiteen.

**Sak 28/23 Stol-innvielse, søndag 14. mai, etter gudstjenesten i Båstad kirke.**

Stolen ved Båstad kirke skal innvies 14. mai, og innvielsen må planlegges. Det er utdeling av 6-årsbok i kirka. Gudstjeneste, og så stolinnvielse. Kirkekaffe ute etterpå.

Vedtak: Programmet blir følgende: Gudstjeneste, og så stolinnvielse. Kontraktundertegnelse på vedlikehold av stolen. Kirkekaffe ute (ved pent vær) etterpå.

**Sak 29/23 Sommerfest for MR og høstens møter**

Forslag: Sommerfesten utsettes til 30.august, da kan vi kanskje få med oss både vår nye prest, Kjersti Marken, og begge prestene som har fungert i stillingen i denne vakanse-perioden, Sigmund og Reidar.

**Forslag til datoer for høstens Menighetsrådsmøter:** 30. august, 20. september og 18. oktober, 1. november.

Vedtak: Sommerfesten blir 30. august hos Liv Serina og Reidar. Høstens menighetsrådsmøter blir 30. august, 20. september og 18. oktober, 1. november.

**Sak 30/23 Frivillighets fest på høsten.**

Vi ønsker å ha en fest for alle frivillige en onsdag eller torsdag kveld i oktober slik vi pleier. Biskop Kari Mangrud Alvsvåg ble spurt om hun kunne delta, men hun har svart at hun ikke har anledning.

Vedtak: MR v/Liv Serina spør den nye prosten i Østre Borgesyssel, Kjartan Bergslid, om han kan komme på frivillighetsfest i oktober

**Sak 31/23 Konfirmasjonsdagene i Trøgstad og Båstad Kirker.**

 Det blir konfirmasjon i Båstad kirke søndag 28. mai, 2 gudstjenester.

I Trøgstad kirke blir det lørdag 3. juni, 2 gudstjenester, og søndag 4. juni, 1 gudstjeneste. En fra Menighetsrådet bruker å være til stede og komme med en hilsen.

Vedtak: Terje stiller 28. mai i Båstad kirke. Liv Serina stiller 3. og 4. juni i Trøgstad kirke.

**Sak 32/23 Orienteringer.**

* Åshild orienterer
	+ Teamet hadde møte med Kjersti, ny sokneprest i lunsj torsdag 13. april. Veldig hyggelig.
	+ Prosteinnsettelse 30. april i Eidsberg kirke kl. 18.00. Kirkekaffe på MMHB etterpå. Alle velkommen.
	+ Det er deadline på Kime fredag 21. april, og det skal være en oversikt over menighetenes tilbud om sommeren. Hva skjer i Trøgstad? Åpen gård 18. juni, Sankthansaften på Muggeby. Sandstangen + Gammeltekninsk 25. juni. Sigmund skriver tekst og sender til Kime.
	+ Mandag 17. april var det årssamtale for Trøgstad og Båstad menighet i tilknytning til trosopplæringen med Eileen Ulseth. Gikk veldig bra.
* Gudstjenesteutvalget og Fellesrådet ved Ellen
	+ Snakket på påskegudstjenesten, fint i kirka som det har vært før.
	+ Enkel evaluering av fastemessene, som gjøres på frivillig basis. Gode stunder.
	+ Kirka er mye på bygda nå på vårsemesteret. Trialgudstjeneste, Trøgstad fort, Tosebygda grendehus Kristi himmelfartsdag, gudstjeneste på Åpen gård, Gammelteknisk. Konfirmasjoner. Er blitt etterspurt 1. mai-gudstjeneste, så det blir i år.
	+ Trofast tjenestefellesskap, og er noen utskiftninger. Har noen gode forslag på nye navn?
	+ Fra fellesrådet: Det er FR-møte torsdag 20. april. Midler hos riksantikvaren, sendt inn søknader. Satt opp en plan for vedlikehold og restaurering av kirkene. Søknadsåret 2023: Noe utvendig rehabilitering i Båstad kirke. 2024: Sør og øst-veggen i Båstad kirke og utbedring av i Trøgstad kirke. Tilskuddet til Prostikommunikasjonskontakt i Østre Borgesyssel forsvinner fra 2024. Indre Østfold FR vurderer å gå over til ny plattform – inn på Kirkepartner sin? Tomtearealer i OVFs fond over til kirken – men det tar tid. Utbygging av kontorer ved Askim kirke og status på denne prosessen.
* Teamet ved Sigmund
	+ Mye aktivitet før og gjennom påska, med påskegudstjenester for store og små.
	+ Sigmund bistår med enkelttjenester i mellomrommet fra han slutter i juni og før Kjersti begynner 10. juli.
* Diverse brev og innspill ved Liv Serina
	+ Kommet en ny strikkekaffe, «Rebelske pinnekjerringer», i Båstad. Strikkekaffe en gang i mnd fra 10-13. Kom en fin gjeng første gang.
	+ De nye kandidatene til MR inviteres til treff torsdag 25. mai kl.19.00. Børre, Ellen, Sigmund og Liv Serina møter disse og gir mulighet for spørsmål og samtale om MRs liv og virke.
	+ Sigmund har vært på styremøte i Kallakfondet. Et fond med en del retningslinjer, noe tilfaller kirkestallen og Trø/Bå menighets diakoniarbeid. Pengene disponeres av menighetsrådet.

**Sak 33/23 Eventuelt.**

Ingen saker.

Liv Serina Dale Åshild Moen Arnesen

Leder Referent